Τζόε_Ρόιλ
Προπονητική καριέρα
Η προπονητική καριέρα του Τζόε Ρόιλ ξεκίνησε το 1982 από την Όλνταμ Αθλέτικ πέρασε 12 χρόνια συνολικά στην ομάδα. Με την Όλνταμ έφτασε την ως το τελικό του Λιγκ Καπ Αγγλίας το 1990 όπου ηττήθηκε από την Νότιγχαμ Φόρεστ του Μπράιαν Κλαφ. Έφτασε 2 φορές ως τα ημιτελικά στο Κύπελλο Αγγλίας το 1990 και το 1994 χάνοντας και τις δύο φορές την πρόκριση στον τελικό από τη Μάντσεστερ Γιουνάιτεντ. Η μεγαλύτερη επιτυχία του με την Όλνταμ ήταν η άνοδος της ομάδας την σεζόν 1990-91 στην πρώτη κατηγόρια του Αγγλικού ποδοσφαίρου μετέπειτα Πρέμιερ Λιγκ όπου η ομάδα παρέμεινε ως την σεζόν 1993-94 όταν και υποβιβάστηκε ξανά.Το 1994 παρά το ότι ξεκίνησε την σεζόν στην δεύτερη κατηγορία με την Όλνταμ τελικά αποδέχθηκε την πρόταση της Έβερτον μετά από 12 χρόνια στον πάγκο της Όλνταμ ο μακροβιότερος προπονητής σε πάγκο ομάδας εκείνη την εποχή αποχώρησε και ανέλαβε την Έβερτον που περνούσε δύσκολες στιγμές έχοντας 12 αγώνες χωρίς νίκη βρισκόταν στην τελευταία θέση της βαθμολογίας. Ο Τζόε Ρόιλ επιστρέφει στο σύλλογο της Έβερτον ως προπονητής 20 χρόνια από την τελευταία του συμμετοχή ως ποδοσφαιριστής με την φανέλα της ομάδας στις 11 Νοεμβρίου 1994. Βασική προτεραιότητα του ήταν να γλυτώσει την Έβερτον από τον υποβιβασμό. Η ομάδα κερδίζει το πρώτο παιχνίδι με τον Ρόιλ που ήταν το ντέρμπι μάλιστα του Μέρσεισάιντ με την συμπολίτισσα Λίβερπουλ Φ.Κ.. Τον Ιανουάριο ο Άγγλος προπονητής έκανε μερικές αλλαγές στην ομάδα, μεταξύ άλλων την μεταγραφή από την Ρέιντζερς Γλασκώβης του επιθετικού Ντάνκαν Φέργκιουσον που έπαιζε ως  δανεικός  ως τότε στην ομάδα της Έβερτον με  ρεκόρ για το σύλλογο  το ποσό των 4 εκατομμυρίων λιρών, και η ανάκαμψη αρχίζει. Η Έβερτον αρχίζει να δείχνει ένα τρομερό ομαδικό πνεύμα και μια αποφασιστική στάση στον αγώνα της για να σωθεί, αυτά τα στοιχεία της ομάδας έδωσαν το ψευδώνυμο «τα σκυλιά του πολέμου» από τον ίδιο τον Τζόε Ρόιλ. Η Έβερτον επιβεβαίωσε τελικά την σωτηρία της στην Πρέμιερ Λιγκ την στο προτελευταίο παιχνίδι της σεζόν, όταν κέρδισε με 1-0 την ήδη υποβιβασμένη Ίπσουιτς. Η μεγαλύτερη επιτυχία εκείνης της σεζόν έρχεται στις 20 Μαΐου 1995 όταν η Έβερτον κερδίζει 1-0 την Μάντσεστερ Γιουνάιτεντ και κατακτάει το Κύπελλο Αγγλίας. Την επόμενη σεζόν οδηγεί την Έβερτον στην 6η θέση χάνοντας ορίακα το Ευρωπαϊκό εισιτήριο. Μετά από μια κακή σεζόν το 1997 διαφωνώντας με την μεταγραφική πολιτική παραιτείται απο την ομάδα της Έβερτον.Μετά από 11 μήνες αναλαμβάνει τη Μάντσεστερ Σίτι τον Φεβρουάριο του 1998 όταν Ρόιλ έφτασε ο ομάδα ήταν βαθιά στη ζώνη του υποβιβασμού στην Τσάμπιονσιπ δεν μπορούσε να σώσει την ομάδα από τον υποβιβασμό στην Λιγκ 1. Την επόμενη σεζόν η Μάντσεστερ Σίτι ανέβηκε μέσω των πλέι οφ και ένα χρόνο αργότερα ανέβηκε και στην Πρέμιερ Λιγκ.Η Μάντσεστερ Σίτι δεν κατάφερε να σωθεί και ο Ρόιλ παραιτήθηκε το Μάιο του 1991.Ο Ρόιλ επέστρεψε στους πάγκους, το Νοέμβριο του 2002 όταν ανέλαβε την Ίπσουιτς Τάουν, ο οποία μόλις είχε υποβιβαστεί από την Πρέμιερ Λιγκ την προηγούμενη σεζόν. Τον Ιανουάριο του 2003 ο ομάδα άρχισε περικοπές έτσι η διοίκηση, οδήγησε πολλούς παίκτες στην έξοδο και περιόρισε τις μεταγραφές και τα μισθολογικά κονδύλια. Ο Ρόιλ οδήγησε δύο φορές την Ίπσουιτς Τάουν στα πλέι-οφ, το 2004 και το 2005, αλλά έχασε και τις δύο φορές στην [Γουέστ Χαμ]. Αρκετοί παίκτες στη συνέχεια πωλήθηκαν σε ομάδες της Πρέμιερ Λιγκ, η Ίπσουιτς Τάουν και τερμάτισε 15η στη σεζόν 2005-06, το χαμηλότερο τελείωμά τους από το 1966, και Τζόε Ρόιλ αποφάσισε από κοινού με την διοίκηση της ομάδα να μην συνεχίσουν μαζί. Τον Μάρτιο του 2009 ανέλαβε προσωρινά ξανά την Όλνταμ ως το τέλος της σεζόν.